IуэрыIуатэр зи гъуазэхэр
Илъэс къэс, хабзэ зэрыхъуам тету, Джылахъстэнейм щрагьэкIуэкI «Тэрч джэгухэр» зыфIаща IуэрыIуатэ-дунеяплъэ зэхьэзэ-хуэ.
Районым ит курыт еджапIэхэм лъэпкъ тхыдэм, щэнхабзэм теухуауэ ябгъэдэлъ щIэныгъэмрэ Iэзагъымрэ утыку къыщрахьэ щIыналъэ зэпеуэм фIы и фIыжу зыкъыщагъэлъэгъуащ Тэрч къалэ дэт СОШ №2-м и гъэсэнхэм.
5-нэ классым щеджэ сабийхэр дэбгъуэн щымыIэу щыджэгуащ «Бэдынокъуэ нартхэм къахилъхьа хабзэфIым» къытращIыкIа спектаклым. КъыдэкIуэтей щIэблэм щапхъэфI яхэпщэныр, ди лъэпкъ хабзэхэм яIэ мыхьэнэм и лъагагъыр къэгъэлъэгъуэныр зи купщIэу щыт мы зэхьэзэхуэм апхуэдэу иIащ нэгъуэщI унэтIыныгъэхэри. Абыхэм ящыщт «ЗекIуэ гъуэмылэ» фIэщыгъэм щIэту ирагъэкIуэкIа зепеуэр. Ар лъэпкъ шхыныгъуэхэм ехьэлIат.
«Си лъахэ» унэтIыныгьэм еджакIуэ цIыкIухэм щагъэлъэгъуащ адыгэ унагъуэхэм зэрахьэу щыта хьэпшып зымылIэужьыгъуэхэр.
Бжьыпэр зыубыдахэр республикэпсо зэхьэзэхуэм хэтынущ.
ЖАНОКЪУЭ Хьэутий.
